Hiljutine  näide Photoshopi kasutamisest sõjalis-poliitilise propagandamasina poolt - mille kulul  ilkumine jätkub hoogsalt - meenutas mulle üht  Google Docsis tolmuvat postituse mustandit, tööpealkirjaga "Super duper Photoshop". Täiendasin seda mõningate uuemate materjalidega ning siin see nüüd on: viited erinevatele, enam või vähem erilistele Photoshopi kasutamise viisidele. Filmitööstus, kosmose- ja geeniuuringud ning meedia, peamiselt via John "Photoshop Evangelist No 1" Nack.